**Luboš Horký** (s. 14. marraskuuta 1997 Znojmo, Tšekki) on tšekkiläinen jääkiekkoilija, joka pelaa SM-liigajoukkue Pelicansissa. Hän on pelipaikaltaan oikea laitahyökkääjä. Horký laukoo oikealta.

Ura
---

### Seuraura

Horký on HC Kometa Brnon kasvatti. Hän voitti kauden 2012–2013 päätteeksi Tšekin U16-sarjan mestaruuden. Kaudella 2016–2017 Horký oli seuran U20-joukkueen paras pistemies, maalintekijä ja syöttäjä tehoilla 26+30=56, joilla hän jakoi koko Tšekin U20-sarjan maalipörssin kolmannen sijan HC Třinecin Patrik Hrehorčákin ja Rytíři Kladnon Vincent Keszin kanssa sekä sijoittui pistepörssissä neljänneksi. Horký debytoi kauden aikana myös Kometan Extraliga-joukkueessa, jossa hän pelasi kaksi runkosarjaottelua ilman tehopisteitä. Horký teki Extraliga-debyyttinsä 15. tammikuuta 2017 HC Olomoucia vastaan. Hänet merkittiin Kometan 13. hyökkääjäksi. Horký sai ottelussa jääaikaa lopulta vain 42 sekuntia. Hän pelasi kauden aikana miesten pelejä myös yhden runkosarjaottelun verran lainalla sarjatasoa alempana 1. česká hokejová ligan HC Zubr Přerovissa.

Kaudella 2017–2018 Horký pelasi Kometa Brnon Extraliga-joukkueessa 13 runkosarjaottelua 3+5=8 ja viisi playoff-ottelua tehden yhden maalin sekä seitsemän Mestarien liigan ottelua tehopistein 1+3=4. Hän teki pääsarjauransa avausmaalin kauden ensimmäisessä Extraliga-ottelussaan 13. lokakuuta 2017 HC Olomoucia vastaan. Horký voitti kauden päätteeksi Tšekin-mestaruuden. Suurimman osan kaudestaan hän pelasi kuitenkin lainalla 1. ligan SK Horácká Slavia Třebíčissä, jossa Horký pelasi 32 runkosarjaottelua tehopistein 12+8=20. Hän pelasi osan kaudestaan myös Kometan U20-joukkueessa. Horký voitti koko Tšekin U20-sarjan pudotuspelien piste- ja maalipörssin sekä jakoi syöttöpörssin voiton kolmen muun pelaajan kanssa tehoilla 6+5=11. Hän voitti kauden päätteeksi sarjan mestaruuden. Alkukaudella 2018–2019 Horký pelasi Kometan Extraliga-joukkueessa 24 runkosarja- ja kymmenen CHL-ottelua sekä kuusi ottelua lainalla Třebíčissä, kunnes joulukuussa 2018 Kometa lainasi hänet HC Pardubicen Extraliga-joukkueeseen. Vastaavasti Pardubicesta Kometan suuntaan siirtyi hyökkääjä Tomáš Vondráček. Horký oli karsintasarjassa joukkueen paras pistemies ja maalintekijä tehoilla 7+4=11.

Joulukuussa 2020 Horký teki Kometa Brnon kanssa kaksivuotisen jatkosopimuksen kevääseen 2023 saakka. Tammikuussa 2021 seura lainasi hänet loppukaudeksi jälleen Pardubiceen, joka tarvitsi paikkaajaa loukkaantuneelle Filip Kofferille. Vastaavasti Kometan suuntaan siirtyi puolustaja Rhett Holland. Kaudella 2021–2022 Horký teki runkosarjassa tehot 15+6=21. Hän oli Kometan kolmanneksi paras maalintekijä. Kaudella 2022–2023 Horký teki pääsarjauransa yhden kauden piste-ennätyksen tehoilla 20+14=34, joilla hän oli joukkueen paras maalintekijä ja toiseksi paras pistemies Petr Holíkin jälkeen. Horký jakoi Extraligan maalipörssin kahdeksannen sijan HC Třinecin Libor Hudáčekin kanssa.

Horký siirtyi kaudeksi 2023–2024 vuoden mittaisella sopimuksella SM-liigajoukkue Pelicansiin.

### Maajoukkueura

Horký on pelannut Tšekin A-maajoukkueessa kymmenen ottelua tehopistein 1+3=4. Hän teki A-maajoukkuedebyyttinsä 22. huhtikuuta 2021 Wienissä pelatussa harjoitusottelussa Itävaltaa vastaan. Horký merkittiin Tšekin nelosketjun vasempaan laitaan Filip Suchýn ja Ondřej Beránekin viereen. Hän sai ottelussa kakkossyöttöpisteen Suchýn tekemään maaliin. Ensimmäisen A-maajoukkuemaalinsa Horký teki seuraavassa ottelussa 24. huhtikuuta 2021 Jindřichův Hradecissa alivoimalla Itävaltaa vastaan. Hän sai ottelussa myös kakkossyöttöpisteen Jakub Flekin tekemään ylivoimamaaliin.

Pelityyli
---------

Horký on kuvaillut itseään luisteluvoimaiseksi pelaajaksi, jolla on hyvä laukaus ja jonka avulla hän pyrkii tekemään paljon maaleja ja auttaa siten joukkuetta menestymään. Pelicansin päävalmentaja Tommi Niemelän mukaan Horký on erittäin tehokas ja hyvä maalintekijä, joka liikkuu isokokoiseksi pelaajaksi hyvin. Niemelän mukaan hänestä löytyy tietynlaisia yhtymäkohtia aiemmin Pelicansissa pelanneeseen Jiří Smejkaliin, mutta Niemelän mukaan Horký ei kuitenkaan ole ihan samanlainen voimahyökkääjä kuin Smejkal, sillä hän on paljon taitavampi kiekon kanssa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2015–2016 | HC Kometa Brno | Tšekki U20 | 22 | 4 | 2 | 6 | 20 | 4 | 2 | 1 | 3 | 0 |
| 2016–2017 | HC Kometa Brno | Tšekki U20 | 43 | 26 | 30 | 56 | 80 | 12 | 5 | 2 | 7 | 8 |
|  | HC Kometa Brno | ČEL | 2 | 0 | 0 | 0 | 0 | – | – | – | – | – |
|  | HC Zubr Přerov | Tšekki I | 1 | 0 | 0 | 0 | 0 | – | – | – | – | – |
| 2017–2018 | HC Kometa Brno | Tšekki U20 | 5 | 7 | 1 | 8 | 2 | 6 | 6 | 5 | 11 | 12 |
|  | HC Kometa Brno | ČEL | 13 | 3 | 5 | 8 | 0 | 5 | 1 | 0 | 1 | 2 |
|  | SK Horácká Slavia Třebíč | Tšekki I | 32 | 12 | 8 | 20 | 18 | – | – | – | – | – |
| 2018–2019 | HC Kometa Brno | ČEL | 24 | 1 | 1 | 2 | 2 | – | – | – | – | – |
|  | SK Horácká Slavia Třebíč | Tšekki I | 6 | 4 | 4 | 8 | 2 | – | – | – | – | – |
|  | HC Pardubice | ČEL | 22 | 3 | 3 | 6 | 6 | – | – | – | – | – |
| 2019–2020 | HC Kometa Brno | ČEL | 47 | 8 | 6 | 14 | 22 | – | – | – | – | – |
|  | SK Horácká Slavia Třebíč | Tšekki I | 2 | 1 | 0 | 1 | 0 | – | – | – | – | – |
| 2020–2021 | HC Kometa Brno | ČEL | 32 | 5 | 4 | 9 | 8 | – | – | – | – | – |
|  | HC Pardubice | ČEL | 19 | 5 | 3 | 8 | 4 | 8 | 2 | 1 | 3 | 2 |
| 2021–2022 | HC Kometa Brno | ČEL | 54 | 15 | 6 | 21 | 18 | 5 | 1 | 0 | 1 | 0 |
| 2022–2023 | HC Kometa Brno | ČEL | 47 | 20 | 14 | 34 | 12 | 10 | 2 | 4 | 6 | 4 |
| 7 kautta | yhteensä | ČEL | 260 | 60 | 42 | 102 | 72 | 33 | 8 | 7 | 15 | 8 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Luboš Horký**.
* Luboš Horký The Internet Hockey Databasessa (englanniksi)
* Luboš Horký Eurohockey-sivustolla (englanniksi)
* Luboš Horký *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Luboš Horký *Elite Prospects*. Everysport Media Group AB.  (englanniksi)
2. ↑  Elite Prospects - Czechia U20 Stats 2016-2017 *eliteprospects.com*. Everysport Media Group AB. Viitattu 27.8.2023. (englanniksi)
3. ↑  Rozestavení: HC Kometa Brno - HC Olomouc, 15.01.2017 *hokej.cz*.  15.1.2017. BPA sport marketing a.s. ve spolupráci s eSports.cz, s.r.o. Viitattu 27.8.2023. (tšekiksi)
4. ↑  HC Kometa Brno - HC Olomouc, 15.01.2017 *hokej.cz*.  15.1.2017. BPA sport marketing a.s. ve spolupráci s eSports.cz, s.r.o. Viitattu 27.8.2023. (tšekiksi)
5. ↑  HC Kometa Brno - HC Olomouc, 13.10.2017 *hokej.cz*.  13.10.2017. BPA sport marketing a.s. ve spolupráci s eSports.cz, s.r.o. Viitattu 27.8.2023. (tšekiksi)
6. ↑  Elite Prospects - Czechia U20 Stats 2017-2018 *eliteprospects.com*. Everysport Media Group AB. Viitattu 27.8.2023. (englanniksi)
7. ↑  Zajíček, Roman: Změna v kádru Komety. Vrací se Tomáš Vondráček, do Pardubic míří Luboš Horký *hc-kometa.cz*.  20.12.2018. Brno:  KOMETA GROUP, a.s. Viitattu 27.8.2023. (tšekiksi)
8. ↑  Elite Prospects - HC Dynamo Pardubice *eliteprospects.com*. Everysport Media Group AB. Viitattu 27.8.2023. (englanniksi)
9. ↑  Vychopeň, Petr: Perspektivní útočník Luboš Horký prodloužil smlouvu v Kometě *hc-kometa.cz*.  14.12.2020. Brno:  KOMETA GROUP, a.s. Viitattu 27.8.2023. (tšekiksi)
10. ↑  ​Pardubice mění s Kometou. Za Rhetta Hollanda přichází Luboš Horký *hcdynamo.cz*.  18.1.2021. HOCKEY CLUB DYNAMO PARDUBICE a.s. Viitattu 27.8.2023. (tšekiksi)
11. ↑  Elite Prospects - HC Kometa Brno *eliteprospects.com*. Everysport Media Group AB. Viitattu 27.8.2023. (englanniksi)
12. ↑  Elite Prospects - HC Kometa Brno *eliteprospects.com*. Everysport Media Group AB. Viitattu 27.8.2023. (englanniksi)
13. ↑  Elite Prospects - Czechia Stats 2022-2023 *eliteprospects.com*. Everysport Media Group AB. Viitattu 27.8.2023. (englanniksi)
14. 1 2  Lubos Horky vahvistaa Pelicans-hyökkäystä yksivuotisella sopimuksella *pelicans.fi*.  23.6.2023. Lahden Pelicans Oy. Viitattu 27.8.2023.
15. ↑  Rakousko - Česko *isport.blesk.cz*.  22.4.2021. CZECH NEWS CENTER a.s. Viitattu 27.8.2023. (tšekiksi)
16. ↑  Rakousko - Česko, 22.04.2021 *Hokej.cz*.  22.4.2021. BPA sport marketing a.s. ve spolupráci s eSports.cz, s.r.o. Viitattu 26.8.2021. (tšekiksi)
17. ↑  Česko - Rakousko, 24.04.2021 *Hokej.cz*.  24.4.2021. BPA sport marketing a.s. ve spolupráci s eSports.cz, s.r.o. Viitattu 27.8.2023. (tšekiksi)

Pelicans – SM-liiga
2 Bryggman (**A**) |
3 Utunen (**A**) |
8 Junkkari |
10 Puutio |
12 Hämäläinen (**A**) |
16 Horký |
18 Roine (**C**) |
19 Lasch |
20 Hirvonen |
22 Killinen |
23 Kiiskinen |
28 Niemelä |
37 Persson |
41 Nikkilä |
44 Käyhkö |
45 Olkinuora |
47 Jordán (**A**) |
50 Salminen |
55 Riihinen |
62 Enlund |
67 Haatanen |
70 Patrikainen |
71 Tukiainen |
72 Carlsson |
77 Kiljunen |
82 Král |
91 Vilén |
92 Virtanen |
97 Jämsen  

Valmentajat Niemelä – Yli-Junnila – Silander – Pasuri – Nakari – Kärki